Adif estende ata este domingo o corte da liña entre Ourense e Zamora polas obras do AVE iniciado hai 15 días e que debía finalizar este venres. A empresa pública non foi quen novamente de cumprir as súas propias previsións, incumprimentos que lle vén censurando a Comisión Nacional dos Mercados e a Competencia (CNMC). Ademais do actual corte, e doutros puntuais que se producirán a finais deste ano, ata a entrada en servizo do AVE o próximo ano a circulación de trens entre Zamora e Ourense estará condicionada en varios puntos por limitacións de velocidade de ata 30 quilómetros por hora.